Diari Oficial de la Generalitat Valenciana


Sumari del DOGV 9819, del 02-04-2024 (2024/2175)

Anunci pel qual se sotmet a informació pública la sol·licitud de passada a concessió d'explotació derivada del permís d'investigació de la secció C) de la Llei de mines, denominada Caudete, número 3127. Expedient MIEXCD/2022/1/46.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2175


Data del document
:   05-03-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmet a informació pública la sol·licitud de passada a concessió d'explotació derivada del permís d'investigació de la secció C) de la Llei de mines, denominada Caudete, número 3127. Expedient MIEXCD/2022/1/46. [2024/2175]  
Terry Works, SL, ha sol·licitat el pas a concessió derivada d'un permís d'investigació de recursos de la secció C, denominada Caudete, núm. 3127, dels termes municipals d'Utiel, Caudete de las Fuentes i Fuenterrobles (València). Consta en l'expedient MIEXCD/2022/1/46 el projecte d'explotació, l'estudi d'impacte ambiental, el pla de restauració i la memòria síntesi.  
De conformitat amb el que s'establix en l'article 4 de la Llei 2/1989, de 3 de març, de la Generalitat Valenciana, d'impacte ambiental; l'article 36 de la Llei 21/2013, de 9 de desembre, d'avaluació ambiental, i en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública el projecte d'explotació, l'estudi d'impacte ambiental, el pla de restauració i la memòria síntesi de l'explotació de recursos de la secció C, argiles i arenes, de la Llei de mines denominada Caudete, núm. 3127, als termes municipals d'Utiel, Caudete de las Fuentes i Fuenterrobles, inclosos en l'expedient MIEXCD/2022/1/46, instruït pel Servei Territorial d'Indústria, Energia i Mines de València, que ha sigut iniciat a instàncies de la societat Terry Works, SL, amb CIF E50443391.  
L'esmentat projecte està sotmés al procediment d'avaluació d'impacte ambiental ordinària de la secció primera del capítol II, del títol II, de la Llei 21/2013, per a la formulació de la declaració d'impacte ambiental, en estar inclòs en l'apartat 3, de l'annex I, del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, de la Generalitat Valenciana, d'impacte ambiental, «Extracció i transformació de minerals no energètics i productes derivats. Indústries químiques», lletra c, «Extracció de minerals no metàl·lics ni energètics».  
L'expedient consta de projecte d'explotació, l'estudi d'impacte ambiental, el pla de restauració i la memòria síntesi.  
La qual cosa que es fa pública perquè en el termini de 30 dies hàbils a partir de l'endemà de la publicació d'este anunci en el Diari Oficial de la Generalitat Valenciana es puguen presentar les al·legacions o observacions pertinents en el Servei Territorial d'Indústria, Energia i Mines de València. Els projectes estaran exposats per a la seua consulta en la pàgina web de la Conselleria d'Innovació, Indústria, Comerç i Turisme en la següent adreça electrònica: http://cindi.gva.es.  
  
València, 5 de març de 2024.- El cap del Servei Territorial d'Indústria, Energia i Mines de València: Roberto Javier Anchel Año.